Ribe Stifts Adresseaviser, 1840-11-17
Den 3die de holdtes i den slesvigske Forening i Kbhvn. et Møde, i hvilket Bestyrelsen meddeelte den første Aarsberetning om Foreningens Virksomhed og Forfatning. En betydelig Mængde danske Læseselskaber og Almuebibliotheker ere opstaaede i det nordlige Slesvig, hvoraf de fleste ere blevne enten fremkaldte eller understøttede af Foreningen; nemlig 11 i Haderslev Amt; 3 i Amterne Aaben. raa og Lygumkloster; 8 i den nordlige Deel af Tønder Amt og de blandede eller danske Distrikter, der støde til samme; 3 paa Als, hvoraf det ene, det Sønderborgske, har 200 Medlemmer og Filialbibliotheker paa 6 Steder i Sundevit, og endelig 4 i de Deele af Slesvig, hvor Kirke- og Skolesproget paa Landet er tydsk, men Folkesproget endnu meer eller mindre dansk. Fra 6 Sogne, hvorhen Bøger ere sendte til Bibliothekers Stiftelse, mangle Efterretninger; fra 6 andre er Foreningen. anmodet om Understøttelse af oprettede eller paatænkte Læseselskaber og 4 aldeles nye Bibliotheker ere grundlagte i Begyndelsen af det andet Selskabsaar. J det første Aar, indtil 1ste October sidstleden, var de til de slesvigske Bibliotheker kontribuerende Medlemmers Antal steget til omtrent 1000, som dog yde forskjellige Bidrag. J Haderslev existerer desuden et betydeligt dansk Leiebibliothek, hvis forrige Eier Hr. Sørensen, tvertimod sin egen Jnteresse, har været Foreningens nidkjære Kommissionair, og en mindre privat Samling, hvis Eier udlaaner sine Bøger gratis. J Høyer, og Lygumkloster anskaffes ogsaa tydske Bøger, men paa det sidstnævnte Sted ere de næsten ikke blevne begjærte. J Nordborg haves 62 Kontribuenter, som er det største Antal, der endnu er opnaaet i et enkelt Sogn. J Sønderborg, hvor Hr. J. M. Reimuth forestaaer Hovedbibliotheket, havde indtil den 4de August 3165 Udlaan fundet Sted, foruden hele Cirkulationen i Filialselskaberne. Her haves ogsaa en Læsesal, hvortil ugentlig sendes endeel Blade, af hvilke "Dagen", Fædrelandet og den Frisindede foræres af Udgiverne og den "Berlingske Tidende" af en anden af Foreningens Velgiørere. Til samtlige Bibliotheker ere oversendte omtrent 6000 Bøger. De i Beretningen navngivne Mænd, som bestyre de oprettede Bibliotheker og Læseselskaber, og hvis utrættelige, uegennyttige og tildeels høist byrdefulde Virksomhed for Almuens Oplysning og den danske Literaturs Udbredelse har en stor Andeel i de opnaaede glædelige Resultater, ere for største Delen Præster eller Skolelærere. J Nustrup Sogn, hvor ingen Anden tog sig af Sagen, have 2 Bønder stiftet et Læseselskab, hvis Bibliothek den ene af dem, Gaardmand Hans Jespersen i Nustrup, nu bestyrer med megen Nøiagtighed. Læsningen var ved Aarets Slutning næsten allevegne i god Gang. Endog i Midten af Angel, hvor kun de Voxne endnu tale Dansk, og hvor altsaa dette Sprog rimeligviis snart vil ophøre at være Folkesprog, læses endnu nogle letfattelige danske Bøger med megen Jnteresse i endeel Bønderfamilier. Overalt i Nordslesvig, vækkes Læselysten. Jnteressen og Agtelsen for den danske Literatur forøges og i samme Forhold tiltager uden Tvivl Folket i Oplysning og Dannelse. og dets Sprog i Reenhed. Af dem, der ved personlig Virksomhed i det forløbne Aar have ydet Bestyrelsen Bistand, nævnte Beretningen fortrinsviis: Foreningens egentlige Ophavsmand, Generalkrigskommissair Riegels, R. af Dr., og Lieutenant Ovesen, begge en Tidlang Medlemmer af Bestyrelsen, samt Adjunkt Sick i Odense. (O. T. A.)